Covid 19, Shqipëria lehtëson masat kufizuese
Nga 1 Qershori hiqet detyrimi për mbajtjen e maskës në mjedise të hapura. Ora policore do të nisë në 23.00 dhe nga 1 korriku në mesnatë. Asnjë ndryshim për klubet e natës dhe muzikën
Prej më shumë se 14 muajsh në Shqipëri u rregjistrua një rënie e vazhdueshme e rasteve të reja të prekura nga Covid 19 e po ashtu dhe e viktimave. Dita e djeshme, shënoi dhe herën e parë që nga 24 shtatori i vitit të kaluar me 24 orë pa asnjë humbje jete. “”, deklaroi sot Drejtoresha e Institutit të Shëndetit Publik Albana Fico, gjatë një komunikimi të Komitetit Teknik të Ekspertëve. Në të gjithë vendin sipas të dhënave të ditës së mërkurë, rezultojnë vetëm 819 raste ende aktive. Përmirësimi i ndjeshëm i situatës, si pasojë dhe e procesit të vaksinimit, çoi dhe në vendimin e sotëm për lehtësimin e disa prej masave kufizuese. “”, bëri të ditur drejtuesja e Komitetit, zëvendës ministrja e Shëndetësisë Mira Rakacolli. Po nga 1 Korriku, do të lejohet që aktivitetet sportive të ndiqen nga tifozë, por vetëm me 30 përqind të kapacitetit. E njejta gjë vlen dhe për teatrot e kinematë. Nuk ka asnjë ndryshim për klubet e natës dhe muzikën, që do jenë të ndaluara pas orës 22.00. Autoritetet përsëriten thirrjet per nevojën e respektimit të masave. “”, theksoi zonja Fico. Por këto thirrje ngjajnë më tepër të hedhura në boshllëk, sikundër dhe lehtësimi i masave të sotme duket thjesht zyrtarizim i realitetit të përditshëm, përsa kohë në rrugë ata që mbajnë maska tanimë numërohen me gishta, ndërsa respektimi i kufizimit të lëvizjes thuajse anashkalohet edhe nga vetë autoritetet.